มโนกันอีกแล้ว? THAI บวก 4.21% รับอานิสงส์คว่ำบาตร “กาตาร์”
มโนกันอีกแล้ว? THAI บวก 4.21% รับอานิสงส์คว่ำบาตร "การ์ตาร์" ล่าสุด ณ เวลา 10.42 น. อยู่ที่ 19.80 บาท ปรับตัวขึ้น 0.80 บาท หรือ 4.21% สูงสุดที่ 20.10 บาท ต่ำสุดที่ 19.10 บาท ด้วยมูลค่าซื้อขาย 780.17 ล้านบาท
6 มิ.ย. 2560

ผู้สื่อข่าวรายงานว่า ราคาหุ้น บริษัท การบินไทย จำกัด (มหาชน) หรือ THAI ณ เวลา 10.42 น. อยู่ที่ 19.80 บาท ปรับตัวขึ้น 0.80 บาท หรือ 4.21% สูงสุดที่ 20.10 บาท ต่ำสุดที่ 19.10 บาท ด้วยมูลค่าซื้อขาย 780.17 ล้านบาท ขณะที่ดัชนีโดยรวมบวก 0.09%

โดยเช้าวันนี้ (6 มิ.ย.) ได้เกิดกระแสข่าวลือถึงกรณีที่ราคาหุ้น THAI ปรับตัวขึ้นแรง ว่าเป็นการมองถึงโอกาสในทางธุรกิจของการบินไทย หลังจากที่มีความขัดแย้งของประเทศทางตะวันออกกลาง และมี 4 ประเทศทางตะวันออกกลางได้คว่ำบาตรประเทศกาตาร์ ซึ่งก็รวมถึงสายบินด้วยที่จะไม่บินเข้าไปที่กาตาร์
อย่างไรก็ตาม ผู้สื่อข่าวมองว่า ประเด็นดังกล่าวนั้นไม่น่าจะมีนัยยะสำคัญ เนื่องจากการเพิ่มเส้นทางบินไปยังต่างประเทศไม่ใช่เรื่องง่าย ซึ่งปรกติแล้วจะต้องใช้ระยะเวลานาน อีกทั้งยังมีขั้นตอนที่ซับซ้อน จึงไม่ใช่เรื่องง่ายที่การบินไทยจะได้รับโอกาสทางธุรกิจในด้านของการขยายสายการบินไปยังกาตาร์